2014.06.01 වෙනි දින සිට අතුරුදහන්ව සිටි පදියතලාව කෙහෙල්ල කඩුපහර ඇල්ල ප්‍රදේශයේ පදිංචිව සිටි ඩිංගිරි‍ගේ ගුණසෝමා නමැති 85 වියැති කතකගේ මළ සිරුර නිවෙසට කිලෝ මීටර් 3ක් පමණ ඈතින් තිබිය දී ‍සොයා ගෙන තිබේ.මහියංගන පොලිස් වසමේ වේවත්ත ග්‍රාම සේවා නිලධාරි වසමේ ලඳු කැළෑවක තිබී මෙය සොයාගෙන ඇත.මැය අතුරුදහන් වූ දින සිට ඇය සොයා ගැනීමට විශාල උත්සාහයක් දරා තිබේ.කඩු පහර වැවද නාවික හමුදා නිලධාරීන් කැඳවා පරීක්ෂා කිරීමට පොලිස් ස්ථානාධිපති ප්‍රභාත් දේශබන්ධු මහතා ඇතුළු නිලධාරීන් පිරිසක් සැක සිතිය හැකි ස්ථාන මෙන්ම ලඳු කැලෑ ද පරීක්ෂා කරමින් යද්දී නිවෙසට සැතපුම් පහකටත් වඩා දුරින් පිහිටි ලඳු කැලෑවෙන් හැමූ දුර්ගන්ධයක් නිසා ඒ පිළිබඳව පරීක්ෂා කිරීමේ දී හඳුනා ගැනීමට නොහැකි තරමට නරක් වූ මුනින් අතට වැටී තිබූ මළ සිරුර සොයා ගන්නා ලදී..